b'\n_START_ARTICLE_\nVanda Ziherl\n_START_SECTION_\n\xc5\xbdivljeneje in delo\n_START_PARAGRAPH_\nVanda Ziherl, h\xc4\x8di Ane Kobal Ziherl, je mladost pre\xc5\xbeivela v Avstriji, \xc5\xa0kofji Loki in Ljubljani, kjer je obiskovala osnovno in me\xc5\xa1\xc4\x8dansko \xc5\xa1olo. Od 1922 se je u\xc4\x8dila klavir na ni\xc5\xbeji \xc5\xa1oli Glasbene matice. Od 1930 do 1932 pa solopetje na srednjem dr\xc5\xbeavnem konservatoriju. Med tem \xc5\xa1e gledali\xc5\xa1ko igro zasebno pri Hinku Nu\xc4\x8di\xc4\x8du. Potem je do leta 1938 \xc5\xa1tudirala petje na Akademiji za glasbo v Zagrebu._NEWLINE_Nastopala je na koncertih, npr. za bo\xc5\xbei\xc4\x8d 1938 do 1940 v ljubljanski dvorani Union. Leta 1941 se je vklju\xc4\x8dila v NOB, bila obve\xc5\xa1\xc4\x8devalka, potem pomagala materi skrbeti za otroke borcev in ilegalcev, leta 1943 je bila sprejeta v KPS. Februarja 1944 je od\xc5\xa1la v partizane, bila \xc4\x8dlanica SNG na osvobojenem ozemlju v \xc4\x8crnomlju in veliko nastopala. Oktobra 1944 je pri\xc5\xa1la v Italijo, potovala prek Barija v Gravino, tu bila politkomisar zbora JA Sre\xc4\x8dko Kosovel in njegova edina pevka. Z njim je nastopala v Italiji, Sloveniji in po Evropi._NEWLINE_Od 1945 je bila solistka v Partizanskem invalidskem pevskem zboru, z njim posnela plo\xc5\xa1\xc4\x8de Partizanske pesmi I-IV (1968, spremno besedilo Radovan Gobec). Od jeseni 1945 do upokojitve 1965 je bila solistka ljubljanske Opere.'